User talk:Pranalijambhale1

राजकीय लेख मानवी आयुष्याच्या विविध अवस्थांत ‘युवावस्था’ ही अनेक अर्थांनी सुंदर अवस्था आहे. चैतन्य, सळसळता उत्साह, आरोग्यसंन्न्ता, निर्भयता या गोष्टींचे तारुण् हे द्योतक आहे. संघटित युवाशक्ती ही तर प्रचंड शक्ती आहे. ते सामर्थ्याचे केंद्र आहे. आज अखिल भारतीय स्तरावर सर्वच पक्षांच्या युवा संघटना आहेत; पण त्यांचा उपयोग केवळ विधायक कार्यासाठीच केला जातो आहे असे मात्र म्हणता येत नाही. युवकांच्या ठिकाणी असलेल्या कर्तृमकर्तृम शक्तीचा कित्येक वेळा दुरुपयोग केला जातो. तरुणांच्या ठायी भरपूर ऊर्जा असली तरी बुद्धीला परिपक्वता आलेली नसते. म्हणून योग्य वेळी जर युवकांना वडीलधाऱ्या सुजाण पुढाऱ्यांकडून मार्गदर्शन लाभले, तर त्यांच्या ऊर्मीला योग्य दिशा मिळेल व देशाला प्रभावी नेतृत्व् लाभेल. देशहिताच्या दृष्टीने पाहिले तर आजचे राजकारण ‘नकारात्म्क’ आहे असेच म्हणजे लागते. ज्या लोकांना राजकारणाचा गंध नाही, सामाजिक बांधिजकीची जाणीव नाही वा देशापुढील समस्यांची सुतराम कल्पना नाही, असे लोक केवळ स्वार्थ् साधण्यासाठी राजकारणात शिरून सत्तेचा दुरुपयोग करताना दिसतात. हे टाळण्यासाठी व आजच्या युवकांतूप उद्याचे नेते निर्माण करण्यासाठी काही गोष्टी आवर्जून करायची आता वेळ आली आहे. नेतृत्वासाठी काही विशेष गुण अंगात असण्याची आवश्यकता युवकांना पटवून देणे महत्त्वाचे आहे. लोकमान्य टिळक, स्वा. सावरकर, बाबासाहेब आंबेडकर, महात्मा गांधी इत्यादी नेत्यांचे आदर्श सतत त्यांच्यापुढे ठेवले पाहिजेत. सेवा, त्याग, संयम, अभ्यासूवृत्ती या गोष्टी त्यांनी अंगी बाणवाव्यात, यासाठी कसून प्रयत्न् केले पाहिजेत. हे सर्व करण्यासाठी ‘राजकीय प्रशिक्षण केंद्रे’ उघडावीत. त्यात राजकीय शिक्षणाचे ‘तात्त्विक’ व ‘प्रात्यक्षिक’ असे दोन भाग त्यात असावेत. तात्त्विक भागात समाजशास्त्र, राज्यशास्त्र, नितीशास्त्र वगैरे राजकारणाच्या दृष्टीने आवश्यक असलेल्या शास्त्रांचा सखोल अभ्यास शिकवावा. तसेच भारतात होऊन गेलेल्या आदर्श राजे व राजवटींचा मूल्यमापनात्म्क आढावा घेणारा विषयही त्यात समाविष्ट करावा. प्रात्यक्षिकांत, वेगवेगळ्या परिसरातील लोकांबरोबर राहून त्यांच्या अडीअडचणी समजावून घेण्याची युवकांना संधी प्राप्त् करून द्यावी. त्या अडचणींवर किंवा समस्यांवर उपाय शोधून काढण्यासाठी युवकांना सहकार्य लाभावे, तसेच त्या साठी लागणारा पैसा उभा करण्यासाठी योजना आखणे हा भागही असावा. ज्यांना देशकार्याची खरी कळकळ आहे, अशा युवकांना योग्य मार्गदर्शन लाभल्यास खंबीर व नि:स्वार्थी नेते तयार होतील व त्यांच्या हाती भविष्यात निर्धास्तपणे देशाची धुरा सोपवता येईल. ‘देशकार्य’ हे ‘सतीचे वाण ’ आहे, ही भावना एकदा मनात दृढमूल झाली की, स्वार्थभावाला किंवा पश्चात्तापालाही अवसर राहणार नाही. ‘देश हा देव असे माझा’ ही निष्ठा युवकांनी अंगी बाणली, तर आदर्श भारताचे स्वप्न् प्रत्यक्षात अवतरायला वेळ लागणारा नाही.